Official Journal L 193 , 09/07/1998 P. 0020 - 0021



NARIADENIE KOMISIE (ES) č. 1460/98 z 8. júla 1998, ktorým sa mení a dopĺňa nariadenie (EHS) č. 1170/93 stanovujúce niektoré podrobné pravidlá použitia nariadenia Rady (EHS) č. 2158/92 o ochrane lesov spoločenstva pred požiarmi KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2158/92 z 23. júla 1992 o ochrane lesov spoločenstva pred požiarmi1, zmenené a doplnené nariadením (ES) č. 308/972, najmä na jeho článok 4 odsek (4), so zreteľom na nariadenie Rady (EHS) č. 1170/93 z 13. mája 1993 stanovujúce niektoré podrobné pravidlá použitia nariadenia Rady (EHS) č. 2158/92 o ochrane lesov spoločenstva pred požiarmi3, keďže by sa malo prijať ustanovenie na uľahčenie doručovania a analýzy stavu vývoja projektov schválených Komisiou podľa článku 4 tohto nariadenia; keďže časové limity na vykonávanie práce pokrytej podporou finančnej pomoci spoločenstva pre projekty schválené Komisiou podľa článku 4 nariadenia (EHS) č. 2158/92 sú podrobné v rozhodnutí Komisie o schválení; keďže podmienky, ktoré upravujú zmeny a doplnky k týmto limitom, by sa mali uviesť v nariadení; keďže opatrenia stanovené v tomto nariadení sú v súlade so stanoviskom Stáleho výboru pre lesníctvo, PRIJALA TOTO NARIADENIE: Článok 1 Článok 3 nariadenia (EHS) č. 1170/93 sa týmto nahrádza takto: "Článok 3 Departementy alebo agentúry doručujú Komisii pred 1. novembrom každého roka dokument, ktorý opisuje stav vývoja práce na projektoch schválených podľa článku 4 nariadenia (EHS) č. 2158/92. Dokument udáva zoznam tých projektov, podľa ktorých príjemcovia nemôžu dodržať lehoty na vykonanie práce, ako sa uvádza v rozhodnutiach o schválení. Tento zoznam môžu sprevádzať riadne odôvodnené žiadosti o predĺženie týchto lehôt. Komisia môže za určitých okolností udeliť požadované predĺženia. Aby boli prijateľné, žiadosti o predĺženie musia spĺňať nasledujúce podmienky: - musia byť prijaté Komisiou pred plánovaným dátumom dokončenia práce, ako sa uvádza v rozhodnutí o schválení, - musia zaručovať, že práca bude dokončená v novej lehote, o ktorú sa žiada, - požadované predĺženie nesmie prekročiť 18 mesiacov, - pre každý projekt sa bude udeľovať iba jedno predĺženie, - týkajú sa iba oneskorení pri vykonávaní práce kvôli nepriaznivému počasiu alebo kvôli okolnostiam, ktoré preukázateľne v celej miere nemôže príjemca ovplyvniť. Za žiadnych okolností nesmú byť výsledkom nesprávneho alebo neadekvátneho plánovania v čase, keď bol projekt predložený Komisii, či už je plánovací problém technický, administratívny alebo finančný, alebo výsledkom nesprávneho riadenia projektu. Ak žiadosti, ktoré vyhovujú týmto podmienkam, nie sú predložené, alebo ak sa Komisia domnieva, že poskytnuté dôvody nie sú adekvátne, pomoc pre takéto projekty sa zníži alebo stiahne." Článok 2 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 8. júla 1998 Za Komisiu Franz FISCHLER člen Komisie 1 Ú. v. ES L 217, 31.7.1992, s. 3. 2 Ú. v. ES L 51, 21.2.1997, s. 11. 3 Ú. v. ES L 118, 14.5.1993, s. 23.